Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 236

c) A bankjegy hátoldala többszínû, széléig kifutó alapnyomattal és egyszínû képnyomattal készült, melynek összhatása szürkéskék. Az írisszerûen nyomtatott alapnyomatok a jobb oldalon található vízjelmezõ fölött és alatt narancssárga, középen a szegélyeknél lila és vörös, a bal oldalon szürke és narancssárga színhatásúak. A bankjegy alsó, felsõ és bal oldali szegélyének mintáiban mikroírással „HÚSZEZER FORINT" ismétlõdõ felirat látható. Az alapnyomat bal felsõ részén az átnézõjel hátoldali eleme található. A képnyomat része a vízjelmezõ felett és alatt, valamint a kép felett több sorban ismétlõdõ mikroírás, amelynek szövege „MAGYAR NEMZETI BANK" . A jobb szélen a vakok és csökkent látóképességûek számára a címlet felismerhetõségét elõsegítõ jel található, amelynek színe szürkéskék. A képnyomat fõ motívuma a régi képviselõházat ábrázoló metszet. A metszet fölött bal oldalon „AZ IDEIGLENES MAGYAR KÉPVISELÕHÁZ PESTEN" felirat olvasható. A bankjegy felsõ részén középen a „20 000" értékjelzés, alsó részén középen a „HÚSZEZER FORINT" felirat látható, melyek színe szürkéskék. A képnyomat része a vízjelmezõ és a kép között található, optikailag változó tulajdonságú festékkel nyomtatott rozetta, amely a rátekintés szögétõl függõen vagy vöröseslila, vagy szürkészöld. A bankjegy hátoldalának képe:

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes